
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση υπερωριακής εργασίας Μονίμων Υπαλλήλων 


του ΥΕΘΑ/ΓΓΟΣΑΕ/ΓΔΕ για το Β' Εξάμηνο 2002 ... 1 

Υπερωρίες Μονίμων Υπαλλήλων της Υπηρεσίας «Γενι¬ 
κή Διεύθυνση Αμυντικής Βιομηχανίας, Έρευνας και 

Τεχνολογίας (ΓΔΑΒΕ)» για το Β' εξάμηνο 2002. 2 

Ορισμός της "Κοινωνίας της Πληροφορίας ΑΕ" ως Τε¬ 
λικού Δικαιούχου για το έργο "Ανάπτυξη Συστήμα¬ 
τος Αυτοματοποίησης της Σύνθεσης της Δημοσι- 

ευτέας ύλης των Φ.Ε.Κ.". 3 

Καθορισμός ειδικών λωρίδων για Μέσα Μαζικής Με¬ 
ταφοράς αντίθετης ροής σε σχέση με την υπόλοι¬ 
πη κυκλοφορία στην οδό Κυψέλης. 4 

Πρόγραμμα απόκτησης εργασιακής εμπειρίας δΤΑΘΕ 


2002 στον τομέα της Πληροφορικής και Επικοινωνιών 5 


ΑΠΟΦΑΣΕΙ Σ 

Αριθ. 2/39665/0022 (1) 

Έγκριση υπερωριακής εργασίας Μονίμων Υπαλλήλων 
του ΥΕΘΑ/ΓΓΟΣΑΕ/ΓΔΕ για το Β' Εξάμηνο 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του άρθρου 15 του Ν. 2592/98 (ΦΕΚ 
57/98 τ.Α'). 

β. Το άρθρο 21 του Ν. 2292/95 (ΦΕΚ 35/95 τ. Α'). 
γ. Το Π.Δ. 438/95 (ΦΕΚ 254/95τ. Α'). 
δ. Την αριθμ. 2296/96 απόφαση (ΦΕΚ 933/96 τ.Β') περί 
μεταβίβασης αρμοδιοτήτων Υπουργού Οικονομικών 
στους Υφυπουργούς Οικονομικών. 

ε. Την με αριθμ. 2/14137/0022/9.4.2002 Κ.Υ.Α. περί 
εγκρίσεως υπερωριών Μονίμων Υπαλλήλων ΥΕΘΑ/ΓΔΕ 
για το Α' Εξάμηνο 2002 και το από Μάίου 2002 σχέδιο 
Κ.Υ.Α. προς το ΥΠΕΘΟ για συμπληρωματικές ώρες υπε- 
ρωριακής απασχόλησης. 

στ. Την με αριθμ. 1100383/1330/Α0006/31.10.01 Κ.Υ.Α. 
περί ανάθεσης αρμοδιοτήτων του Υπουργού Οικονομι¬ 
κών στους Υφυπουργούς Οικονομικών. 


ζ. Την με αριθμ. 29492/31.10.01 (ΦΕΚ 1483/01 τ. Β') 
Κ.Υ.Α. Πρωθυπουργού και Υπουργού Εθνικής Άμυνας πε¬ 
ρί μεταβίβασης αρμοδιοτήτων κ. ΥΕΟΑ σε κ. ΥΦΕΘΑ. 

η. Την ανάγκη αντιμετώπισης των εκτάκτων, εποχιακών ή 
άλως απροβλέπτων υπηρεσιακών αναγκών, αποφασίζουμε: 

2. Εγκρίνουμε την υπερωριακή, νυχτερινή και εξαιρέσι¬ 
μων ημερών εργασία εκατόν σαράντα επτά (147) Μονίμων 
Υπαλλήλων του ΥΕΘΑ/ΓΓΟΣΑΕ/ΓΔΕ για το Β' Εξάμηνο 
2002, για την αντιμετώπιση των εκτάκτων, εποχιακών ή 
άλως απρόβλεπτων υπηρεσιακών αναγκών, όπως πιο κάτω: 

α. Υπερωριακή εργασία (απογευματινή), μέχρι τριάντα 
πέντε χιλιάδες (35.000) ώρες. 

β. Για Κυριακές - Εξαιρέσιμες - Βάρδιες και νυχτερινή 
εργασία μέχρι δέκα χιλιάδες (10.000) ώρες. 

3. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης Β' Εξαμήνου 
2002, ύψους διακοσίωντριάντα έξι χιλιάδωντριακοσίων ενε¬ 
νήντα ευρώ και τριάντα ένα λεπτών (236.390,31) για τον 
Κ.Α.Ε. 0511 και ύψους εξήντα έξι χιλιάδων τριάντα ευρώ και 
ογδόντα ένα λεπτών (66.030,81) για τον Κ.Α.Ε. 0512, η οποία 
σε καμιά περίπτωση δεν μπορεί να υπερβείτις εγγεγραμμέ¬ 
νες πιστώσεις στους οικείους κωδικούς αριθμούς προϋπο¬ 
λογισμού της ΓΔΕ έτους 2002, όπως αυτές θα διαμορφω¬ 
θούν με το ποσοστό αποδέσμευσης που θα εγκριθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΛΟΥΚΑΣ ΑΠΟΣΤΟΛΙΔΗΣ 

-♦- 

Αριθ. 2/38601/0022 (2) 

Υπερωρίες Μονίμων Υπαλλήλων της Υπηρεσίας «Γενική 
Διεύθυνση Αμυντικής Βιομηχανίας, Έρευνας και Τε¬ 
χνολογίας (ΓΔΑΒΕ)» για το Β' εξάμηνο 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του άρθρου 29 Ατού Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97. 

β. Τις διατάξεις του άρθρου 15 του Ν. 2592/98 (ΦΕΚ 57 
τ.Α'/18.3.98). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ. Την αρίθμ. Πρωί. 2022941/2297/0022/7.4.98 εγκύ¬ 
κλιο του Γ ενικού Λογιστηρίου του Κράτους. 

δ. Την υπ’ αριθμ. 29492/31.10.2001 Κοινή Απόφαση 
Πρωθυπουργού και υπουργού Εθνικής Άμυνας «Ανάθεση 
Αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ 1483/τ.Β'). 
ε. Τις διατάξεις του Ν. 2984/2002 (ΦΕΚΑ 15/2002). 
στ. Την υπ’ αριθμ. 1100383/1330/Α0006/31.10.2001 
απόφαση του Πρωθυπουργού και Υπουργού Οικονομι¬ 
κών «Περί ανάθεσης Αρμοδιοτήτων στους Υφυπουργούς 
Οικονομικών». 

ζ. Την ανάγκη αντιμετώπισης από την Υπηρεσία «Γενική 
Διεύθυνση Αμυντικής Βιομηχανίας, έρευνας και Τεχνολο¬ 
γίας (ΓΔΑΒΕ)» των ωρών απασχόλησης των Υπαλλήλων 
της, που εργάζονται πέραν του ωραρίου για κάλυψη υπη¬ 
ρεσιακών αναγκών, η οποία θα βαρύνειτον Π/Υτης ΓΔΑΒΕ. 

η. Ότι, από την απόφαση αυτή προκύπτει δαπάνη ύψους, 
129.000 ευρώ σε βάρος των κωδικών 0511 και 0512 του φο¬ 
ρέα με κωδικό 11/170, του κρατικού προϋπολογισμού. 

η. Τις αριθμ. Πρωτ. 2/18475/0022/ΦΕΚ 705/τ.Β'/19.5.99, 
2/80572/0022/21.7.99, 2/15118/0022/25.2.2000, 2/56812/ 
0022/31.7.2000, 2/12413/0022/22.2.2001, 2/46183/0022/ 
28.9.2001 και 2/10363/0022/27.2.2002/Γ.Λ.Κ. (ΚΥΑ έγκρ. 
Υπερωριών) Κοινές Υπουργικές Αποφάσεις, αποφασίζουμε: 

α. Εγκρίνουμε την υπερωριακή, νυκτερινή και εξαιρέσι- 
μωνημερών εργασία τωντριανταπέντε υπηρετούντων μονί¬ 
μων υπαλλήλων του ΥΠΕΘΑ/ΓΔΑΒΕ, που κρίνεται απαραί¬ 
τητη για το χρονικό διάστημα από 1.7.2002 έως 31.12.2002, 
για την αντιμετώπιση των εκτάκτων, εποχιακών ή άλως 
απροβλέπτων υπηρεσιακών αναγκών, όπως πιο κάτω: 

1) Υπερωριακή εργασία (απογευματινή), μέχρι 11.000 
ώρες (έντεκα χιλιάδες ώρες). 

2) Υπερωριακή εργασία για Κυριακές, εξαιρέσιμες, 
βάρδιες και νυχτερινή εργασία μέχρι 2.000 ώρες (δύο χι¬ 
λιάδες ώρες). 

β. Η δαπάνη που θα προκύψει από το σύνολο των εγκρι- 
θεισών ωρών υπερωριακής απασχόλησης για το χρονικό 
διάστημα από 1.7.2002 έως 31.12.2002, σε καμία περί¬ 
πτωση δεν μπορεί να υπερβεί τις εγγεγραμμένες πιστώ¬ 
σεις στους οικείους κωδικούς αριθμούς προϋπολογισμού 
ΥΠΕΘΑ/ΓΔΑΒΕ έτους 2002, όπως αυτές είχαν διαμορφω¬ 
θεί και με το ποσοστό αποδέσμευσης που θα εγκριθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΛΟΥΚΑΣ ΑΠΟΣΤΟΛΙΔΗΣ 
-♦- 

Αριθ. 7874 (3) 

Ορισμός της "Κοινωνίας της Πληροφορίας ΑΕ" ως Τελι¬ 
κού Δικαιούχου για το έργο "Ανάπτυξη Συστήματος 
Αυτοματοποίησης της Σύνθεσης της Δημοσιευτέας 
ύλης των Φ.Ε.Κ.". 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. του άρθρου 29Α του Ν. 1558/1985 "Κυβέρνηση και 
Κυβερνητικά Όργανα" (ΦΕΚ 137/Α71985), όπως συμπλη¬ 
ρώθηκε με το άρθρο 27 του Ν. 2081/1992 (ΦΕΚ 154/Α7 


1992) και τροποποιήθηκε με το άρθρο 1 παρ. 2α του Ν. 
2469/1997 (ΦΕΚ38/Α71997) 

β. του άρθρου 24 παρ. 2 εδ. β του Ν. 2860/2000 (ΦΕΚ 
251/Α72000), 

γ.του άρθρου 29παρ. 1-7της 10071/23.03.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών "Σύσταση Ανώνυμης Εταιρίας "Κοινωνία της Πλη¬ 
ροφορίας Α.Ε." (ΦΕΚ324/Β72001), 

δ. του Π. Δ/τος 188/1996 "Οργανισμός Εθνικού Τυπο¬ 
γραφείου" (ΦΕΚ 146/Α71996), 

2. Το Επιχειρησιακό Πρόγραμμα "Κοινωνία της Πληρο¬ 
φορίας", 

3. Την αριθ. 6499/13-7-2001 απόφαση μεταβίβασης αρ¬ 
μοδιοτήτων στον Ειδικό Γραμματέα του Εθνικού Τυπο¬ 
γραφείου (ΦΕΚ 903/Β72001), 

4. Την κοινή απόφαση Υπουργών ΥΠ.ΟΙΚΟ. και 
ΥΠ.ΕΣ.Δ.Δ.Α. "Κανονισμός Δημοπράτησης, Ανάθεσης και 
Εκτέλεσης έργων, υπηρεσιών και προμηθειών της Εται¬ 
ρείας "Κοινωνία της Πληροφορίας ΑΕ" (ΚτΠ ΑΕ)" (ΦΕΚ 
528/Β/29-4-2002), 

5. Την ανάγκη άμεσης ανάπτυξης συστήματος αυτοματο¬ 
ποιημένης σύνθεσης της ύλης που δημοσιεύεται στην Εφη¬ 
μερίδα της Κυβερνήσεως για την ταχύτερη έκδοσή της και 
την αποτελεσματικότερη εξυπηρέτηση των ενδιαφερομέ¬ 
νων πολιτών και Ανωνύμων Εταιρειών, αποφασίζουμε: 

1. Την εκτέλεση του έργου "Ανάπτυξη Συστήματος Αυ¬ 
τοματοποίησης της Σύνθεσης της Δημοσιευτέας ύλης 
τωνΦ.Ε.Κ."του Εθνικού Τυπογραφείου απάτην ΚτΠ Α.Ε., 
ως Τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματική Συμφωνία που θα υπογράφει μεταξύ του 
Υπουργείου Εσωτερικών Δημόσιας Διοίκησης και Αποκέ¬ 
ντρωσης και της ως άνω Ανώνυμης Εταιρείας. 

2. Τη χρηματοδότηση της ΚτΠ Α.Ε. από τη ΣΑΕ 015/3του 
Υπουργείου για τις ανάγκες του έργου, ο προϋπολογι- 
σμόςτου οποίου ανέρχεται στο ποσό των 1.085.850 Ευρώ. 

3. Την εξουσιοδότηση της Ειδικής Γραμματέως του 
Εθνικού Τυπογραφείου Βασιλικής Καραμπά-Τσιμπίδαγια 
την υπογραφή της ως άνω Προγραμματικής Συμφωνίας. 

4. Τον ορισμό της Διεύθυνσης Ε’ Διαχείρισης ως αρμό¬ 
διας υπηρεσίας του Εθνικού Τυπογραφείου για την πα¬ 
ρακολούθηση της υλοποίησηςτης ως άνω Προγραμματι¬ 
κής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΚΩΣΤΑΝΤΙΝΟΣ ΣΚΑΝΔΑΛΙΔΗΣ 
-♦- 

Αριθ. ΔΜΕΟ/στ-ζ/1201/Φ410 (4) 

Καθορισμός ειδικών λωρίδων για Μέσα Μαζικής Μεταφο¬ 
ράς αντίθετης ροής σε σχέση με την υπόλοιπη κυκλο¬ 
φορία στην οδό Κυψέλης. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της παραγράφου 4 του άρθρου 52 του ΚΟΚ που κυ- 

ρώθηκε με το Ν. 2696/99 (Α'57) «Κύρωση του Κώδικα Οδι¬ 
κής κυκλοφορίας». 

β) Των παραγράφων (η) και (θ) του άρθρου 2 του Ν. 
2669/1998 (Α' 283) «Οργάνωση και λειτουργία των Αστι¬ 
κών Συγκοινωνιών στην περιοχή Αθηνών - Πειραιώς και 
Περιχώρων». 

γ) Του άρθρου 29Ατου Ν. 1558/85 (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2Α του άρθρου 1 του Ν. 
2469/1997 (Α 38). 

2. Την με αριθμ. Υ6/31/10/2001 απόφαση του Πρωθυ¬ 
πουργού και της Υπουργού ΠΕΧΩΔΕ (Β 1484) «Ανάθεση 
αρμοδιοτήτων στους Υφυπουργούς Περιβάλλοντος, Χω¬ 
ροταξίας και Δημοσίων Έργων». 

3. Την κυκλοφοριακή μελέτη που ανατέθηκε και εκπο¬ 
νήθηκε με μέριμνα του ΟΑΣΑ. 

4. Το έγγραφο με αριθμό ΔΜΕΟ/ με το οποίο εγκρίθηκε 
η παραπάνω μελέτη. 

5. Τα έγγραφα του ΟΑΣΑ με αριθμ. 9170/ΔΕΣΕ/ 
5.11.2001 και 298/ΔΣ/20.5.2002 με τα οποία εγκρίθηκε η 
παραπάνω μελέτη. 

6. Την υπ’ αριθ. Γ-101799/14.1.1970 απόφαση του 
Υπουργού Συγκοινωνιών. 

7. Την ανάγκη εναρμονισμού της κυκλοφορίας στην οδό 
Κυψέλης με το ισχύον σήμερα καθεστώς κυκλοφορίας 
στις πρόσφατα καθορισθείσες και λειτουργούσες Ε.Λ.Λ. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Τροποποιούμε την Γ-101799/14.1.1970 απόφαση του 
Υπουργού Συγκοινωνιών ως εξής: 

1) Καθορίζουμε λωρίδα αποκλειστικής κυκλοφορίας 
Μέσων Μαζικής Μεταφοράς (Μ.Μ.Μ.), αντίθετης ροής σε 
σχέση με την υπόλοιπη κυκλοφορία, στην οδό Κυψέλης 
από την οδό Κοδριγκτώνος προς και μέχρι την οδό Κα¬ 
σταλίας (Πλατ. Κυψέλης). 

2) Στη Ειδική Λωρίδα Λεωφορείων (οδού Κυψέλης) επι¬ 
τρέπεται η κίνηση των: 

α. Δημοσίων μέσων μαζικής μεταφοράς (αστικά, υπε¬ 
ραστικά, τρόλλευ). 

β. Ιδιωτικών μέσων μαζικής μεταφοράς (τουριστικά, λε¬ 
ωφορεία, εταιρειών κτλ). 

γ. Δικύκλων. 

δ. Οχημάτων άμεσης ανάγκης (ασθενοφόρα, πυροσβε¬ 
στικά, αστυνομικά κτλ). 

Απαγορεύεται η κίνηση, η στάση και στάθμευση κάθε 
άλλου οχήματος (Ε.Ι.Χ., ΤΑΧΙ, ημιφορτηγών ή φορτηγών). 

Επιτρέπεται η χρήση των λωρίδων αποκλειστικής κυ¬ 
κλοφορίας Μ.Μ.Μ. και από τα οχήματα τροφοδοσίας των 
παρόδιων χρήσεων μόνο κατά τις ώρες 21:30 έως 06:00 
και κατά μήκος του οικοδομικού τετραγώνου στο οποίο 
γίνεται η τροφοδοσία. 

Κατά μήκος των οικοδομικών τετραγώνων όπου υπάρ¬ 
χει λωρίδα αποκλειστικής κυκλοφορίας Μ.Μ.Μ. και παρό¬ 
διος νόμιμος ιδιωτικός χώρος στάθμευσης επιτρέπεται η 
χρήση της λωρίδας αποκλειστικής κυκλοφορίας Μ.Μ.Μ. 
από τα οχήματα που κατευθύνονται ή αποχωρούν από τον 
χώρο στάθμευσης. 

3. Οι ρυθμίσεις ισχύουν καθ’ όλο το 24ωρο. 

4. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΙΩΑΝΝΗΣ ΤΣΑΚΛΙΔΗΣ ΧΡ. ΒΕΡΕΛΗΣ 

-♦- 

Αριθ. 31128 (5) 

Πρόγραμμα απόκτησης εργασιακής εμπειρίας δΤΑΟΕ 

2002 στον τομέα της Πληροφορικής και Επικοινωνιών 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 4 του άρθρου 16 του Ν. 
1558/85 "Κυβέρνηση και Κυβερνητικά Όργανα" (ΦΕΚ137Α). 

2. Τις διατάξεις του Ν.Δ. 212/69 "Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού" (ΦΕΚ 112/Α/69). 

3. Τις διατάξεις του Π.Δ 368/89 " Οργανισμός του 
Υπουργείου Εργασίας" (ΦΕΚ 163 Α). 

4. Τις διατάξειςτου Ν. 2434/96 (ΦΕΚ/188/Α) "Μέτραπο¬ 
λιτικής για την απασχόληση και την επαγγελματική εκπαί¬ 
δευση και κατάρτιση και άλλες διατάξεις". 

5. Την Απόφαση της Επιτροπής των Ε.Κ Ε (2000) 
3405/28-11-2000. σχετικά με την έγκριση του Κοινοτικού 
Πλαισίου Στήριξης για τις κοινοτικές διαρθρωτικές πα¬ 
ρεμβάσεις στις περιφέρειες που υπάγονται στο στόχο 
αριθ 1 στην Ελλάδα. 

6. Τηνμεαρ Ο (2001) 551, 14/03/2001, απόφαση έγκρι¬ 
σης του Ε,Π." Κοινωνία της Πληροφορίας" από την Επι¬ 
τροπή των ΕΚ με ΑΒΙΝΩΟ 2000/ΘΒ/16/1/ΡΟ/023. 

7. Την αριθμ 41637 /ΔΙΟΕ 769 ΚΥΑ Συγκρότηση της Ει¬ 
δικής Υπηρεσίας Διαχείρισης του Ε.Π "Κοινωνία της Πλη¬ 
ροφορίας" (ΦΕΚ 1502/τΒ/8.12.2000) όπως τροποποιήθη¬ 
κε με την Αριθ 14536/ΔΙΟΕ (ΦΕΚ 187/τΒ/11.5.2001). 

8. Τις διατάξεις της υπ’ αριθμ. 2/34255/0022/6-6-2001 
(ΦΕΚ 746/Β/14-6-2001) Κοινής Υπουργικής Απόφασης 
Υπουργών Οικονομικών και Εργασίας & Κοινών. Ασφαλί¬ 
σεων "Καθορισμός αμοιβής υπαλλήλων του ΟΑΕΔ για τη 
διενέργεια ελέγχου σε προγράμματα Κατάρτισης και 
Απασχόλησης". 

9. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομέ- 
νων στην αγορά εργασίας. 

10. Τον Κανονισμό του Ε.Κ.Τ. 1784/12-7-99, τον Κανονι¬ 
σμό Επιλεξιμότητας 1685/28-7-2000 και τον Κανονισμό 
των Διαρθρωτικών Ταμείων 1260/21-6-99. 

11. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ. 3 του άρθρου 22 
του Ν. 2362/95. 

12. Την υπ’ αριθμ. 2097/9-7-2002 απόφαση του Δ.Σ. του 
ΟΑΕΔ (αριθμ. συνεδρ. 28/9-7-2002) που μας κοινοποιή¬ 
θηκε με το υπ’ αριθμ. Β116429/11-7-2002 έγγραφό του, 
αποφασίζουμε: 

Καταρτίζουμε πρόγραμμα απόκτησης εργασιακής 
εμπειρίας 4.100 συνολικά ανέργων, ηλικίας μέχρι 35 
ετών, πτυχιούχων Α.Ε.Ι -Τ.Ε.Ι, στον τομέα της Πληροφο¬ 
ρικής και Επικοινωνιών, έκτων οποίων: 
α) 2.000 θέσεις για τον ιδιωτικό τομέα, 
β) 2.000 θέσεις για Ο.Τ.Α και 
γ) 100 θέσεις για τον τελικό δικαιούχο. 

Από τις ως άνω θέσεις ποσοστό 60% θα καλυφθεί από 
γυναίκες και 40% από άνδρες. 

Στο πλαίσιο της πολιτικής πρόληψης της μακροχρόνιας 
ανεργίας: 

- τουλάχιστον 67% θα καλυφθεί από άνεργους οι οποίοι 
είναι εγγεγραμμένοι στα μητρώα ανέργων των Υπηρε- 
σιώντου Ο.Α.Ε.Δ. μέχρι 6 μήνες, όσοι είναι ηλικίας μέχρι 
25 ετών και μέχρι 12 μήνες όσοι είναι ηλικίας 25 ετών και 
άνω. 

Στο πλαίσιο της πολιτικής καταστολής της μακροχρό¬ 
νιας ανεργίας: 

- έως 33% θα καλυφθεί από άνεργους οι οποίοι είναι εγ¬ 
γεγραμμένοι από 6 μήνες και άνω, όσοι είναι ηλικίας μέχρι 
25 ετών και από 12 μήνες και άνω, όσοι είναι ηλικίας 25 
ετών και άνω. 

Σκοπός του προγράμματος είναι η απόκτηση εργασια¬ 
κής εμπειρίας και δεξιοτήτων στον τομέα της Πληροφο¬ 
ρικής και Επικοινωνιών για την παροχή περισσότερων ευ¬ 
καιριών για την ένταξή τους στην αγορά εργασίας. 

Η διάρκεια του προγράμματος ορίζεται στους εννέα (9) 
μήνες. 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ.. 

1. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 
ΤΟΥ ΠΡΟΓΡΑΜΜΑΤΟΣ 

Άμεσοι αποδέκτες των δράσεων είναι οι άνεργοι που θα 
αποκτήσουν εργασιακή εμπειρία και έμμεσοι οι φορείς 
και οι επιχειρήσεις. 

Ως προς την κάλυψη των 2000 θέσεωντου ιδιωτικού το¬ 
μέα εξαιρούνται οι ακόλουθες Επιχειρήσεις: 

α. Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/94 όπως τροποποιήθηκε με τους νόμους 
2247/97 και 2527/99 και ισχύει σήμερα. 

β. Η Ε.Π.Α.Ε., οι Π.Α.Ε., άλατα αθλητικά σωματεία (πλην 
των αθλητικών σωματείων των Α.Μ.Ε.Α.),οι πολιτικές ορ¬ 
γανώσεις, τα κόμματα, οι Μητροπόλεις, τα Μοναστήρια, 
τα θρησκευτικά ιδρύματα, τα γραφεία τελετών, τα νυχτε¬ 
ρινά κέντρα, δισκοθήκες , πρακτορεία ΠΡΟΠΟ - ΛΟΤΤΟ, 
λαχείων, πρακτορεία ιπποδρομιακών στοιχημάτων., πιά¬ 
νο μπαρ, καφενεία, αναψυκτήρια, δισκοθήκες, πρακτο¬ 
ρεία και επιχειρήσεις τυχερών παιχνιδιών, επιχειρήσεις 
που έχουν σχέση με ψυχαγωγικά ή ηλεκτρονικά παιχνίδια, 
τα λούνα-παρκ, τα βιντεοκλάμπ, τα φροντιστήρια και τα 
εκπαιδευτικά ιδρύματα μόνο για τις ειδικότητες του εκ¬ 
παιδευτικού προσωπικού, καθώς και οι αεροπορικές επι¬ 
χειρήσεις και οι θυγατρικές τους 
γ. · Ατομικές επιχειρήσεις για άτομα που είναι σύζυγοι 
ή συνδέονται με α’ βαθμού συγγένειας εξ’ αίματος ή εξ’ 
αγχιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ αίματος ή εξ 


αγχιστείας των ομορρύθμων εταίρων στις Ο.Ε. και Ε.Ε., 
τωνεταίρωντης Ε.Π.Ε. και των μελώντου Δ.Σ. στις Α.Ε. 

δ. Οι συνεταιρισμοί για τα μέλη τους. 

ε. Οι εταιρείες προσωρινής απασχόλησης(άρθρο 20 
του Ν.2956/01,το οποίο επισυνάπτεται). 

2. ΠΡΟΫΠΟΘΕΣΕΙΣ ΥΠΑΓΩΓΗΣ ΤΩΝ 
ΙΔΙΩΤΙΚΩΝ ΕΠΙΧΕΙΡΗΣΕΩΝ ΣΤΟ ΠΡΟΓΡΑΜΜΑ 

• Εντάσσονται στο πρόγραμμα οι ιδιωτικές επιχειρή¬ 
σεις που λειτουργούν τουλάχιστον ένα (1) έτος. Σε περί¬ 
πτωση που προέρχονται από μετατροπή ή αλλαγή του νο¬ 
μικού καθεστώτος, θα προσκομίζουν τα οικονομικά στοι¬ 
χεία του τελευταίου έτους της επιχείρησης πριν την 
μετατροπή. 

• Οι επιχειρήσεις δεν πρέπει να έχουν απολύσει προ¬ 
σωπικό χωρίς να το αντικαταστήσουν, κατά το χρονικό 
διάστημα των έξι (6) μηνών που προηγείται της ημερομη¬ 
νίας υποβολής της σχετικής αίτησης και μέχρι την ένταξή 
τους στο πρόγραμμα. 

3. ΔΙΑΔΙΚΑΣΙΑ ΕΝΤΑΞΗΣ 

α) Οι Ο.Τ.Α, θα υποβάλλουν την αίτηση υπαγωγής τους 
στο Πρόγραμμα προς το ΥΠ.ΕΣ.Δ.Δ.Α., το οποίο στη συ¬ 
νέχεια θα αποστείλει την τελική κατάσταση με τις προτει- 
νόμενες θέσεις ανά φορέα στην Τοπική Υπηρεσία Προ¬ 
γραμμάτων 8ΤΑΟΕ, Ν. Κηφισιά, εντός προθεσμίας που 
θα καθορισθεί από σχετική προκήρυξη του Ο.Α.Ε.Δ. 

β) Οι ενδιαφερόμενες ιδιωτικές επιχειρήσεις υποβάλ¬ 
λουν αίτηση για συμμετοχή τους στο πρόγραμμα στις κα¬ 
τά τόπους αρμόδιες Υ.Ν., Τ.Υ., Γ.Ε. και Κ.Π.Α, του ΟΑΕΔ 
εντός προθεσμίας που θα καθορισθεί από σχετική προ¬ 
κήρυξη του Ο.Α.Ε.Δ. 

Τα δικαιολογητικά που θα κληθούν να υποβάλλουν οι 
ιδιωτικές επιχειρήσεις είναι: 

• Έντυπη αίτηση (βάσει υποδείγματος). 

• Καταστατικό ή Φ.Ε.Κ. ή έναρξη επιτηδεύματος ανά¬ 
λογα. 

• Μισθολογικές καταστάσεις του προσωπικού που 
απασχολούν κατά το εξάμηνο που προηγείται της ημερο¬ 
μηνίας υποβολής της αίτησής τους. 

• Πίνακα απασχολούμενων στην επιχείρηση ανά ειδι¬ 
κότητα, από τον οποίο να προκύπτει με σαφήνεια το πλή¬ 
θος των απασχολουμένων της στην αντίστοιχη ειδικότη¬ 
τα που ζητά μέσω του προγράμματος. Σε περίπτωση που 
επιχείρηση δεν απασχολεί προσωπικό θα πρέπει ο επιχει¬ 
ρηματίας να διαθέτει Πτυχίο ή Τίτλο Σπουδών ή πιστοποι¬ 
ημένη ειδικότητα οποιασδήποτε εκπαιδευτικής βαθμίδας 
αντίστοιχης ειδικότητας. 

• Υπεύθυνη δήλωση στην οποία θα δηλώνουν: 

- ότι έλαβαν γνώση και αποδέχονται τους όρους και τις 
διαδικασίες υλοποίησης του προγράμματος, 

- ότι η επιχείρηση δεν εμπίπτει σε μια από τις κατηγορίες 
που εξαιρούνται, 

- δεν έχει γίνει μείωση προσωπικού κατά τους τελευταί¬ 
ους 6 μήνες πριν από την ημερομηνία υποβολής της αίτη¬ 
σης λόγω απόλυσης, 

• Συμβάσεις ορισμένου χρόνου, εφόσον απασχολούν 
μισθωτούς με σύμβαση (ο αριθμός των συμβασιούχων 
ορισμένου χρόνου δεν υπολογίζεται στην αύξηση και μεί¬ 
ωση του προσωπικού). 

• Φωτοαντίγραφα αναγγελιών πρόσληψης για όσους 
ασκούμενους προηγούμενων προγραμμάτων 3ΤΑΟΕ 
προσλήφθηκαν μετά τη λήξη του προγράμματος (μόνο 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


13199 


για όσες επιχειρήσεις είχαν συμμετάσχει σε προηγούμε¬ 
να προγράμματα 3ΤΑ0Ε). 

• Μισθολογική κατάσταση του πρώτου μήνα της τριε¬ 
τίας (σε επίπεδο Νομού) που προηγείταιτης ημερομηνίας 
υποβολής της αίτησης, ή μισθολογική κατάσταση του 
πρώτου μήνα της λειτουργίας τους για τις νέες επιχειρή¬ 
σεις που λειτουργούν πλέον του έτους . 

4. ΠΟΣΟΣΤΑ ΕΝΤΑΞΗΣ 

Οι ιδιωτικές επιχειρήσεις που πληρούν τις τυπικές προ¬ 
ϋποθέσεις δύνανται να ενταχθούν στο ανωτέρω πρό¬ 
γραμμα κατά την αναλογία ,όπως αυτή καθορίζεται από 
τον παρακάτω πίνακα: 

Πλήθος επιχορηγούμενων θέσεων ανά επιχείρηση, 
σύμφωνα με το απασχολούμενο τακτικό προσωπικό τους. 

Απασχολούμενο 

Προσωπικό 0-3 1-10 11-50 51-250 251 

άτομα άτομα και άνω 

Ασκούμενοι 1 1:3 1:5 1:8 1:20 

Εργοδότες που δεν απασχολούν προσωπικό (αυτοαπα¬ 
σχολούμενοι) εντάσσονται στο Πρόγραμμα για μία (1) θέ¬ 
ση εφόσον αποδεδειγμένα διαθέτουν την κατάλληλη ειδι¬ 
κότητα αντίστοιχη με αυτή που ζητούν και η δραστηριό¬ 
τητα της επιχείρησης ενσωματώνει την πληροφορική. 

Η συνολική κάλυψη των αιτουμένων θέσεων θα εξαρτη- 
θεί από τη συνολική προσφορά που θα υπάρξει από μέ¬ 
ρους των ασκουμένων. 

5. ΚΑΤΑΝΟΜΗ ΘΕΣΕΩΝ. 

Μετά τη μοριοδότησητων ιδιωτικών επιχειρήσεων η κα¬ 
τανομή των θέσεων ανά Νομό και ανά Υπηρεσία θα γίνει 
από τη Διοίκηση του ΟΑΕΔ, αφού ληφθούν υπόψη τόσο οι 
αιτήσεις των ιδιωτικών επιχειρήσεων όσο και των ανέρ¬ 
γων. Υπάρχει δυνατότητα ανακατανομής των θέσεων για 
επίτευξη των στόχων του Προγράμματος από τη Διοίκη¬ 
ση του ΟΑΕΔ. 

6. ΜΟΡΙΟΔΟΤΗΣΗ ΙΔΙΩΤΙΚΩΝ ΕΠΙΧΕΙΡΗΣΕΩΝ ΓΙΑ 
ΕΝΤΑΞΗ ΤΟΥΣ ΣΤΟ ΠΡΟΓΡΑΜΜΑ. 

Οι επιχειρήσεις που πληρούντις προϋποθέσεις ένταξής 
τους στο πρόγραμμα μοριοδοτούνται σύμφωνα με την 
αύξηση της απασχόλησης και την διατήρηση του υπάρ- 
χοντος προσωπικού, ως εξής: 

1) Επιχειρήσεις που έχουν αυξήσει το προσωπικό τους 
τατρία τελευταία χρόνια, αφαιρουμένου του προσωπικού 
που εντάχθηκε την τελευταία τριετία σε πρόγραμμα 
Ν.Θ.Ε. ή προσλήφθηκε λόγω συμμετοχής της επιχείρη¬ 
σης σε επενδυτικό σχέδιο (καθαρή αύξηση). Το ποσοστό 
αύξησης του προσωπικού επί τον συντελεστή βαρύτητας 
45%. 

2) Επιχειρήσεις που έχουν διατηρήσει τις επιδοτούμε¬ 
νες θέσεις εργασίας, που δημιουργήθηκαντα τρία τελευ¬ 
ταία χρόνια στα πλαίσια του προγράμματος ΝΘΕ. Το πο¬ 
σοστό διατήρησης των ΝΘΕτηντελευταίατριετία επίτον 
συντελεστή βαρύτητας 25%. 

3) Επιχειρήσεις που έχουν προσλάβει άτομα που απέ¬ 
κτησαν εργασιακή εμπειρία, κατόπιν υπαγωγής των επι¬ 
χειρήσεων στο πρόγραμμα 81300. Το ποσοστό διατήρη¬ 
σης των ασκούμενων 3ΤΑΘΕ επίτον συντελεστή βαρύτη¬ 
τας 30%. 

4) Επιχειρήσεις που έχουν διατηρήσει τον αριθμό των 
απασχολουμένωντους κατά τηντελευταία τριετία: Μόρια 3. 


5) Νέες επιχειρήσεις που λειτουργούν πλέον του έτους 
και μέχρι τρία χρόνια και έχουν διατηρήσειτον αριθμό των 
απασχολούμενων τους: Μόρια 3. 

6) Σε περίπτωση ισοβαθμίας, προηγούνται οι επιχειρή¬ 
σεις με το μεγαλύτερο αριθμό απασχολουμένων. 

7. ΑΣΚΟΥΜΕΝΟΙ 

Α) Επωφελούμενοι του Προγράμματος είναι άνεργοι 
Πτυχιούχοι Α.Ε.Ι, και Τ.Ε.Ι, του τομέα Πληροφορικής , θε¬ 
τικών ή Οικονομικών Επιστημών καθώς και Πτυχιούχοι 
Α.Ε.Ι. και Τ.Ε.Ι, που έχουν παρακολουθήσει σε πιστοποιη¬ 
μένο Κ.Ε.Κ. Πρόγραμμα Κατάρτισης στονΤομέατης Πλη¬ 
ροφορικής διάρκειας τουλάχιστον 300 ωρών . Οι παρα¬ 
πάνω δικαιούχοι του Προγράμματος θα πρέπει: 

• Να έχουν την ιδιότητα του άνεργου (άρθρο 2 του Ν. 
1545/85) και να διαθέτουν δελτίο ανεργίας σε ισχύ. 

• Να είναι ηλικίας μέχρι 35 ετών. 

• Να έχουν την Ελληνική υπηκοότητα ή την υπηκοότη¬ 
τα κράτους μέλους της Ευρωπαϊκής Ένωσης ή να είναι 
Έλληνες ομογενείς που ασχολούνται νόμιμα στην Ελλά¬ 
δα, ή να εμπίπτουν στο άρθρο 11 του ΚΑΝ/Ε.Ο.Κ./ 
1612/68. 

• Να μην έχουν παρακολουθήσει προηγούμενο πρό¬ 
γραμμα (5ΤΑΟΕ) πλέον των δύο (2) μηνών. 

• Οι άνδρες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

Β) Απαιτούμενα δικαιολογητικά 

Τα δικαιολογητικά που απαιτούνται να προσκομίζουν οι 
δικαιούχοι του προγράμματος είναι τα εξής: 

• Δελτίο ανεργίας. 

• Αναγνωρισμένο τίτλο σπουδών. 

• Υπεύθυνη δήλωση του Ν. 1599/86 ότι δεν έχει παρα¬ 
κολουθήσει προηγούμενο πρόγραμμα (3ΤΑΟΕ) πλέον 
των δύο (2) μηνών. 

• Για τους άνδρες: Πιστοποιητικό τύπου Α ότι εκπλή¬ 
ρωσαν τις στρατιωτικές τους υποχρεώσεις ή βεβαίωση 
για νόμιμη απαλλαγή τους. 

• Βεβαίωση παρακολούθησης προγράμματος κατάρτι¬ 
σης στον τομέα της Πληροφορικής από πιστοποιημένο 
Κ.Ε.Κ. διάρκειας τουλάχιστον 300 ωρών. 

8. ΜΟΡΙΟΔΟΤΗΣΗ ΑΝΕΡΓΩΝ 

• Οι πτυχιούχοι Α.Ε.Ι, και Τ.Ε.Ι, στον τομέα της Πληρο¬ 
φορικής μοριοδοτούνται με 30 μόρια. 

• Οι πτυχιούχοι άλλων Σχολών Α.Ε.Ι, και Τ.Ε.Ι, που πα¬ 
ρακολούθησαν πρόγραμμα κατάρτισης στον τομέα της 
Πληροφορικής σε πιστοποιημένο Κ. Ε. Κ. διάρκειας του¬ 
λάχιστον 300 ωρών μοριοδοτούνται με 20 μόρια. 

• Οι πτυχιούχοι Α.Ε.Ι, και Τ.Ε.Ι, θετικής ή Οικονομικής 
Κατεύθυνσης μοριοδοτούνται με 10 μόρια. 

• Πέραν των παραπάνω υποχρεωτικών/ τυπικών προ¬ 
σόντων για κάθε επιπλέον πρόγραμμα κατάρτισης στην 
Πληροφορική άνω των 100 ωρών 3 μόρια. 

Η διάρκεια της ανεργίας καθώς και η οικογενειακή κα¬ 
τάσταση των ανέργων μοριοδοτούνται ως εξής: 

• Ανεργία: Για κάθε μήνα ανεργίας 1 μόριο 

• Έγγαμοι/ες - μονογονεϊκές οικογένειες με ένα παιδί: 
2 μόρια 

• Για κάθε επιπλέον τέκνο: 1 μόριο 

Σε περίπτωση ισοβαθμίας θα ληφθεί υπόψη ο βαθμός 
του πτυχίου. 

9. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

Α. Οι φορείς που πληρούν τις προϋποθέσεις ένταξής 
τους στο πρόγραμμα ενημερώνονται από τις αρμόδιες 
Υπηρεσίες του ΟΑΕΔ ότι επιλέχθηκαν να συμμετέχουν 
στο πρόγραμμα. 

Β. Η υπόδειξη των ασκούμενων στις επιχειρήσεις (μετά 
από μοριοδότησή τους) θα πραγματοποιηθεί από τις Υπη¬ 
ρεσίες Απασχόλησης του ΟΑΕΔ στα πλαίσια της εξατομι- 
κευμένης προσέγγισης και σύμφωνα πάντα με τις ειδικό¬ 
τητες που έχουν ζητηθεί και κατανεμηθεί ανά Νομό. 

Γ. Μετά την εξατομικευμένη προσέγγιση των ανέργων 
και την υπόδειξή τους στους ενδιαφερομένους φορείς 
καλούνται τόσο οι άνεργοι που υποδείχθηκαν και επιλέ- 
χθηκαν από την επιχείρηση όσο και οι φορείς που θα 
συμμετέχουν στο πρόγραμμα, να υπογράψουν το αργό¬ 
τερο μέσα σε ένα μήνα από την υπόδειξη των ανέργων 
ιδιωτικό συμφωνητικό για την υλοποίηση του προγράμ¬ 
ματος. 

10. ΙΔΙΩΤΙΚΟ ΣΥΜΦΩΝΗΤΙΚΟ 

Για την υλοποίηση του προγράμματος υπογράφεται 
ιδιωτικό συμφωνητικό μεταξύ του ΟΑΕΔ, του φορέα που 
έχει επιλεγείκαιτου ασκούμενου. Σχέδιοτου συμφωνητι¬ 
κού θα εγκριθεί από το Δ.Σ. του Οργανισμού, το οποίο με¬ 
ταξύ άλλων θα περιλαμβάνει: 

• Νομικόπλαίσιο. 

• Πλήρη στοιχεία του ασκούμενου. 

• Ακριβή διάρκεια της περιόδου εξάσκησης. 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος. 

• Υποβολή έκθεσης προόδου από τον εργοδότη και τον 
ασκούμενο μετά τη λήξη του προγράμματος. 

• Έκθεση αξιολόγησης από τον ασκούμενο και το φο¬ 
ρέα υλοποίησης μετά το πέραςτης σύμβασης, όχι της πέ¬ 
ραν του διμήνου. 

• Όρους του προγράμματος. 

• Δυνατότητα διακοπής του προγράμματος με απόφα¬ 
ση του Προϊσταμένου τις αρμόδιας Υπηρεσίας σε περί¬ 
πτωση μη τήρησης των όρων αυτού. 

Α. Υποβολή δικαιολογητικών μετά 
την υπογραφή του συμφωνητικού. 

- Πριν την έναρξη του προγράμματος: 

Οι επιχειρήσεις μαζί με το συμφωνητικό υποχρεούνται 
να υποβάλλουν στον Ο.Α.Ε.Δ. τα εξής δικαιολογητικά: 

• Δήλωση με την οποία να γνωστοποιείται το ονομα¬ 
τεπώνυμο του υπεύθυνου του προγράμματος (Διεύθυν¬ 
ση, τηλέφωνο, ίαχ, αριθμό ταυτότητας, δείγμα υπογρα¬ 
φής)· 

• Βεβαίωση - δήλωση τις έναρξης υλοποίησης του προ¬ 
γράμματος στην οποία να αναφέρεται ο τόπος υλοποίη¬ 
σης του προγράμματος. 

• Το πρόγραμμα εργασιακής προσαρμογής των εκπαι- 
δευομένων. 

Β. Υποβολή δικαιολογητικών κατά 
την υλοποίηση του προγράμματος: 

- Οι φορείς υποχρεούνται να υποβάλλουν στον Ο.Α.Ε.Δ. 
τα εξής δικαιολογητικά: 

• Κάθε μήνα, κατάσταση των ασκουμένων με τις ημέ¬ 
ρες παρακολούθησης του προγράμματος και τις ώρες 
παρακολούθησης εντός του πρώτου δεκαημέρου του 
επόμενου μήνα. 

• Στο τέλος του προγράμματος υποβάλλεται αναλυτι¬ 


κή έκθεση η οποία περιλαμβάνει και την αξιολόγηση των 
ασκουμένων. 

• Η τελευταία πληρωμή θα γίνεται εφόσον ο ασκούμε¬ 
νος έχει στείλει έκθεση αξιολόγησης του προγράμματος. 

11. ΔΕΣΜΕΥΣΕΙΣ ΚΑΤΑ ΤΗ 
ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

Κατά την 9μηνη διάρκεια του προγράμματος η απόλυ¬ 
ση προσωπικού από την επιχείρηση χωρίς αντικατάσταση 
εντός 30 ημερολογιακών ημερών συνεπάγεται τη διακο¬ 
πή του προγράμματος. 

12. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

• Ασκούμενος που αποχώρησε ή διέκοψε το πρόγραμ¬ 
μα δύναται να τοποθετηθεί σε άλλη επιχείρηση της οποί¬ 
ας δεν καλύφθηκαν οι ζητούμενες θέσεις ή στην οποία δη- 
μιουργήθηκε κενό από αποχώρηση ασκούμενου. Η τοπο¬ 
θέτηση του ασκούμενου πρέπει να γίνει εντός διμήνου 
από την αποχώρησή του με την προϋπόθεση ότι υπάρ¬ 
χουν θέσεις σε αντίστοιχες ειδικότητες και μόνο για το 
υπόλοιπο χρονικό διάστημα του προγράμματος άσκησής 
του. 

• Οι ασκούμενοι μπορούν να απουσιάσουν δικαιολογη¬ 
μένα ή αδικαιολόγητα (χωρίς να τους καταβάλλεται απο¬ 
ζημίωση και χωρίς υποχρέωση παράτασης του προγράμ¬ 
ματος) για 25 ημέρες καθόλη τη διάρκεια του προγράμ¬ 
ματος Ο ασκούμενος μπορεί να λάβει άδεια διακοπών 
έως έναν ημερολογιακό μήνα με αντίστοιχη παράταση 
του προγράμματος. 

13. ΧΡΗΜΑΤΟΔΟΤΗΣΗ 

α) Ο Ο.Α.Ε.Δ. αναλαμβάνει τη συνολική χρηματοδότη¬ 
ση του προγράμματος καταβάλλοντος κάθε μήνα στους 
ασκούμενους (ΑΕΙ ή ΤΕΙ) όχι πάνω από 22 ημέρες το μήνα 
το ποσό των 20,54 ΕΥΡΩ (7.000 δρχ) ημερησίως μικτά 
(Δευτέρα - Παρασκευή). Η εξάσκηση δε θα υπερβαίνειτις 
επτά (7) ώρες ημερησίως, τις πέντε (5) ημέρες την εβδο¬ 
μάδα και δε θα πραγματοποιείται σε βραδινές ώρες (πλέ¬ 
ον της 22ας). 

β) Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

14. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Α. Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σε 
τρία επίπεδα: Κεντρικό (Διοίκηση), Περιφερειακό, Τοπι¬ 
κό. 

Β. Έλεγχος 

α. Προκειμένου να εξασφαλισθεί η αποτελεσματικότη- 
τα των ενεργειών του προγράμματος 5ΤΑΘΕ, λαμβάνο- 
νταιτα αναγκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση και τις σχετικές κοινοτικές διατάξεις. 

• Την ορθή υλοποίηση των ενεργειών και τη διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

• Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

• Την εξακρίβωση της εμπρόθεσμης διεξαγωγής των 
χρηματοδοτούμενων από το Ε.Κ.Τ. ενεργειών. 

β. Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

γ. Για την ομαλή πορεία του προγράμματος με σκοπό 
την επίτευξη των στόχωντου, ώστε να μην υπάρχουν απο¬ 
κλίσεις, ανά εξάμηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κ.λπ. 

Γ. Διαδικασία ελέγχου 

α. Ελέγχους διενεργούν οι υπάλληλοι του ΟΑΕΔ σύμ¬ 
φωνα με την υπ’ αριθμ. 2/34255/0022/ 6-6-2001 Κοινή 
Υπουργική Απόφαση. 

β. Ελέγχουςεπίσηςμπορούνναδιενεργούνταεντεταλ¬ 
μένα προς τούτο Εθνικά Ελεγκτικά Όργανα και η Ευρω¬ 
παϊκή Ένωση. 

15. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ του ΟΑΕΔ και 
των φορέων θα επιλύεται με απόφαση των Προϊσταμένων 
τωνΥ.Ν.,Τ.Υ., Γ.Ε. καιΚΠΑτου ΟΑΕΔ. Οι φορείς δύνανται 
να υποβάλουν ένσταση εντός δέκα (10) ημερών από την 
κοινοποίηση της απορριπτικής απόφασης, η οποία θα 


εξετάζεται από Επιτροπή που θα οριστεί με απόφαση του 
Δ.Σ.του ΟΑΕΔ. 

16. ΚΑΛΥΨΗ ΤΗΣ ΔΑΠΑΝΗΣ 

1. Από το συγκεκριμένο πρόγραμμα που θα συγχρημα¬ 
τοδοτηθεί από το επιχειρησιακό πρόγραμμα "Κοινωνία 
της Πληροφορίας "το Γ Κ.Π.Σ. σε ποσοστό 75% προκα- 
λείται δαπάνη ύψους 16.642.000 ΕΥΡΩ. 

2. Γ ια την ανωτέρω δαπάνη θα εγγράφει πίστωση στον 
προϋπολογισμό του Ο.Α.Ε.Δ.του έτους 2002. 

17. ΙΣΧΥΣ ΤΗΣ ΑΠΟΦΑΣΗΣ 

Λεπτομέρειες εφαρμογής της παρούσης θα καθορι- 
σθούν με εγκυκλίους του ΟΑΕΔ. 

Η παρούσα Υπουργική Απόφαση ισχύει από τη δημοσί¬ 
ευσή της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΧΡΙΣΤΟΔΟΥΛΑΚΗΣ Κ. ΣΚΑΝΔΑΛΙΔΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ <3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.βΐ.ςι- 
θ-ΙΤΙ3ίΙ: ννθ0ΙΊΊ35ΪΘΓ @ θί.ςτ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυιΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηΐθίτίθί 

Τεύχος 

Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

θϋΓΟ 

θυιΌ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ. 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 59 

2,95 

30 

1,50 

Ανώτατου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘίτίθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































